CELEX: 32017D0191
Language: sl
Date: 2017-02-01 00:00:00
Title: Izvedbeni sklep Komisije (EU) 2017/191 z dne 1. februarja 2017 o spremembi Sklepa 2010/166/EU, da se uvedejo nove tehnologije in frekvenčni pasovi za storitve mobilne komunikacije na plovilih (storitve MCV) v Evropski uniji (notificirano pod dokumentarno številko C(2017) 450) (Besedilo velja za EGP. )

3.2.2017   
               
               
                  SL
               
               
                  Uradni list Evropske unije
               
               
                  L 29/63
               
            IZVEDBENI SKLEP KOMISIJE (EU) 2017/191
      z dne 1. februarja 2017
      o spremembi Sklepa 2010/166/EU, da se uvedejo nove tehnologije in frekvenčni pasovi za storitve mobilne komunikacije na plovilih (storitve MCV) v Evropski uniji
      
         
            (notificirano pod dokumentarno številko C(2017) 450)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) in zlasti člena 4(3) Odločbe,
      ob upoštevanju naslednjega:
      
                  (1)
               
               
                  Sklep Komisije 2010/166/EU (2) določa tehnične in obratovalne pogoje, ki so potrebni za uporabo sistemov GSM na plovilih (storitve MCV) v Uniji.
               
            
                  (2)
               
               
                  Razvoj izboljšanih komunikacijskih sredstev, ki ga podpira tehnični napredek, lahko v skladu s programom za politiko radijskega spektra, vzpostavljeno s Sklepom št. 243/2012/EU Evropskega parlamenta in Sveta (3), izboljša možnosti državljanov, da do spleta dostopajo kjer koli in kadar koli, ter prispeva k uresničevanju enotnega digitalnega trga. Poleg tega bi se moral spekter uporabljati v skladu z načeli tehnološke in storitvene nevtralnosti iz Direktive 2002/21/ES Evropskega parlamenta in Sveta (4).
               
            
                  (3)
               
               
                  Sklep 2010/166/EU države članice poziva k spremljanju uporabe pasov 900 MHz in 1 800 MHz pri sistemih, ki zagotavljajo storitve MCV v njihovih teritorialnih morjih, zlasti glede nadaljnje ustreznosti vseh pogojev iz navedenega sklepa in primerov škodljivega motenja. Od držav članic zahteva tudi, da Komisiji predložijo poročilo o svojih ugotovitvah, Komisija pa bi morala po potrebi Sklep 2010/166/EU revidirati.
               
            
                  (4)
               
               
                  V poročilih, ki so jih države članice predložile Komisije, se izrazito potrjuje potreba po omogočanju novih komunikacijskih tehnologij za uporabo MCV.
               
            
                  (5)
               
               
                  Da bi Komisija dodatno olajšala uvajanje aplikacij MCV v Uniji, je 16. novembra 2015 podelila mandat Evropski konferenci poštnih in telekomunikacijskih uprav (v nadaljnjem besedilu CEPT) v skladu s členom 4(2) Sklepa št. 676/2002/ES, da preuči možnost soobstoja naprav, ki uporabljajo tehnologijo LTE na morju, in prizemnih elektronskih komunikacijskih omrežij, ki delujejo v pasovih 1 710–1 785/1 805–1 880 MHz in 2 500–2 570/2 620–2 690 MHz ter soobstoja naprav, ki uporabljajo tehnologijo UMTS, in prizemnih elektronskih komunikacijskih omrežij, ki delujejo v pasovih 1 920–1 980/2 110–2 170 MHz.
               
            
                  (6)
               
               
                  Na podlagi navedenega mandata je CEPT 17. junija 2016 sprejel svoje Poročilo št. 62, v katerem ugotavlja, da bi storitve MCV lahko obratovale, če so izpolnjeni ustrezni tehnični pogoji, pri čemer bi uporabljale tehnologijo LTE v pasovih 1 710–1 785/1 805–1 880 MHz in 2 500–2 570/2 620–2 690 MHz ter tehnologijo UMTS v pasu 1 920–1 980/2 110–2 170 MHz. Sklep 2010/166/EU bi bilo zato treba spremeniti na podlagi rezultatov Poročila CEPT št. 62, da se vključijo navedene tehnologije in frekvence ter da se na plovilih omogoči uporaba sistemov, ki temeljijo na teh tehnologijah.
               
            
                  (7)
               
               
                  Brez poseganja v zahteve iz Priloge in zaradi zaščite drugih odobrenih uporab spektra lahko države članice uvedejo dodatne geografske omejitve za obratovanje sistema MCV v svojih teritorialnih vodah.
               
            
                  (8)
               
               
                  Ob upoštevanju pomena tehnologiji UMTS in LTE za brezžične komunikacije v Uniji bi se možnost uporabe sistemov MCV LTE in MCV UMTS, kot je opisana v tem sklepu, morala začeti uporabljati čim prej in najpozneje šest mesecev po datumu uradnega obvestila o tem sklepu.
               
            
                  (9)
               
               
                  Tehnične specifikacije za MCA bi se morale še naprej pregledovati, da se zagotovi, da ustrezajo tehnološkemu napredku.
               
            
                  (10)
               
               
                  Ukrepi iz tega sklepa so v skladu z mnenjem Odbora za radijski spekter –
               
            SPREJELA NASLEDNJI SKLEP:
      Člen 1
      Sklep 2010/166/EU se spremeni:
      
                  1.
               
               
                  člen 1 se nadomesti z naslednjim:
                  „Člen 1
                  Namen tega sklepa je harmonizirati tehnične pogoje za razpoložljivost in učinkovito uporabo frekvenčnih pasov 900 MHz, 1 800 MHz, 1 900/2 100 MHz, 2 600 MHz za sisteme, ki zagotavljajo mobilne komunikacije na plovilih v teritorialnih morjih v Uniji.“;
               
            
                  2.
               
               
                  člen 2 se spremeni:
                  
                              (a)
                           
                           
                              točka 1 se nadomesti z naslednjim:
                              
                                          „1.
                                       
                                       
                                          ‚mobilne komunikacije na plovilih (storitve MCV)‘ so elektronske komunikacije, opredeljene v členu 2(c) Direktive Evropskega parlamenta in Sveta 2002/21/ES (*1), ki jih podjetje zagotavlja z namenom, da bi osebam na plovilu omogočilo komunikacijo prek javnih komunikacijskih omrežij z uporabo sistema, za katerega velja člen 3, ne da se bi pri tem vzpostavila neposredna povezava s kopenskimi mobilnimi omrežji;
                                       
                                    
                                 (*1)  Direktiva evropskega parlamenta in sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva)(UL L 108, 24.4.2002, str. 33).“;"
						
                           
                        
                              (b)
                           
                           
                              točka 7 se nadomesti z naslednjim:
                              
                                          „7.
                                       
                                       
                                          ‚oddajno-sprejemna bazna postaja na plovilu (bazna postaja na plovilu)‘ je mobilna pikocelica na plovilu, ki podpira storitve GSM, LTE ali UMTS v skladu s Prilogo k temu sklepu;“;
                                       
                                    
                        
                              (c)
                           
                           
                              dodajo se naslednje točke:
                              
                                          „8.
                                       
                                       
                                          ‚pasova 1 900/2 100 MHz‘ sta pas 1 920–1 980 MHz v navzgornji povezavi (terminal oddaja, bazna postaja sprejema) in pas 2 110–2 170 MHz v navzdolnji povezavi (bazna postaja oddaja, terminal sprejema);
                                       
                                    
                                          9.
                                       
                                       
                                          ‚pas 2 600 MHz‘ je pas 2 500–2 570 MHz v navzgornji povezavi (terminal oddaja, bazna postaja sprejema) in pas 2 620–2 690 MHz v navzdolnji povezavi (bazna postaja oddaja, terminal sprejema);
                                       
                                    
                                          10.
                                       
                                       
                                          ‚sistem LTE‘ pomeni elektronsko komunikacijsko omrežje, kot je opredeljeno v Prilogi k Izvedbenemu sklepu Komisije 2011/251/EU (*2);
                                       
                                    
                                          11.
                                       
                                       
                                          ‚sistem UMTS‘ pomeni elektronsko komunikacijsko omrežje, kot je opredeljeno v Prilogi k Izvedbenemu sklepu 2011/251/EU.
                                       
                                    
                                 (*2)  Izvedbeni sklep Komisije 2011/251/EU z dne 18. aprila 2011 o spremembi Odločbe 2009/766/ES o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti (UL L 106, 27.4.2011, str. 9).“;"
						
                           
                        
            
                  3.
               
               
                  člen 3 se nadomesti z naslednjim:
                  „Člen 3
                  1.   Države članice dajo na voljo najmanj 2 MHz spektra v navzgornji povezavi in 2 MHz ustreznih parnih frekvenc spektra v navzdolnji povezavi v pasovih 900 MHz in/ali 1 800 MHz za sisteme GSM, ki na podlagi nemotenja in nezaščite zagotavljajo storitve MCV v njihovih teritorialnih morjih.
                  2.   Države članice čim prej in najpozneje v šestih mesecih po datumu uradnega obvestila o tem sklepu dajo na voljo 5 MHz spektra v navzgornji povezavi in 5 MHz ustreznih parnih frekvenc spektra v navzdolnji povezavi v pasovih 1 900/2 100 MHz za sisteme UMTS in v pasovih 1 800 in 2 600 za sisteme LTE, ki na podlagi nemotenja in nezaščite zagotavljajo storitve MCV v njihovih teritorialnih morjih.
                  3.   Države članice zagotovijo, da sistemi iz odstavka 1 in 2 izpolnjujejo pogoje iz Priloge.“;
               
            
                  4.
               
               
                  člen 4 se nadomesti z naslednjim:
                  „Člen 4
                  Države članice spremljajo uporabo frekvenčnih pasov iz člena 3(1) in (2) pri sistemih, ki zagotavljajo storitve MCV v njihovih teritorialnih morjih, zlasti glede nadaljnje ustreznosti vseh pogojev iz člena 3 tega sklepa in škodljivega motenja.“;
               
            
                  5.
               
               
                  Priloga se nadomesti z besedilom iz Priloge k temu sklepu.
               
            Člen 2
      Ta sklep je naslovljen na države članice.
      
         V Bruslju, 1. februarja 2017
         
            
               Za Komisijo
            
            Andrus ANSIP
            
               Podpredsednik
            
         
      
      
         (1)  UL L 108, 24.4.2002, str. 1.
      
         (2)  Sklep Komisije 2010/166/EU z dne 19. marca 2010 o usklajenih pogojih za uporabo radiofrekvenčnega spektra za mobilne komunikacije na plovilih (storitve MCV) v Evropski uniji (UL L 72, 20.3.2010, str. 38).
      
         (3)  Sklep št. 243/2012/EU Evropskega parlamenta in Sveta z dne 14. marca 2012 o vzpostavitvi večletnega programa politike radijskega spektra (UL L 81, 21.3.2012, str. 7).
      
         (4)  Direktiva evropskega parlamenta in sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (UL L 108, 24.4.2002, str. 33).
      
         PRILOGA
         
            
               „PRILOGA
               
                  Pogoji za sistem, ki zagotavlja storitve MCV v teritorialnih morjih držav članic Evropske unije, da se prepreči njegovo škodljivo motenje kopenskih mobilnih omrežij
               
               1.   Pogoji za sisteme GSM, ki delujejo v pasovih 900 MHz in 1 800 MHz in zagotavljajo storitve MCV v teritorialnih morjih držav članic, da se prepreči njihovo škodljivo motenje kopenskih mobilnih omrežij
               Veljajo naslednji pogoji:
               
                           (a)
                        
                        
                           sistem, ki zagotavlja storitve MCV, se ne uporablja v oddaljenosti manj kot dve navtični milji (1) od temeljne črte, opredeljene v Konvenciji Združenih narodov o pomorskem mednarodnem pravu;
                        
                     
                           (b)
                        
                        
                           med dvema in dvanajstimi navtičnimi miljami od temeljne črte se uporabljajo samo notranje antene bazne postaje na plovilu;
                        
                     
                           (c)
                        
                        
                           omejitve, ki jih je treba upoštevati pri mobilnih terminalih ob njihovi uporabi na plovilih in pri baznih postajah na plovilih:
                           
                                       Parameter
                                    
                                    
                                       Opis
                                    
                                 
                                       Oddajna moč/gostota moči
                                    
                                    
                                       Največja sevana izhodna moč mobilnih terminalov na plovilih, ki jih v pasu 900 MHz krmilijo bazne postaje na plovilih:
                                       5 dBm.
                                    
                                 
                                       Največja sevana izhodna moč mobilnih terminalov na plovilih, ki jih v pasu 1 800  MHz krmilijo bazne postaje na plovilih:
                                       0 dBm.
                                    
                                 
                                       Največja gostota moči za bazne postaje na plovilih, izmerjena v zunanjih območjih plovil glede na dobitek antene v vrednosti 0 dBi:
                                       – 80 dBm/200 kHz.
                                    
                                 
                                       Pravila o dostopu do kanalov in njihovi zasedenosti
                                    
                                    
                                       Uporabljajo se tehnike za ublažitev motenj, katerih zmogljivost je najmanj enaka naslednjim faktorjem za ublažitev, ki temeljijo na standardih GSM:
                                       
                                                   —
                                                
                                                
                                                   v oddaljenosti med dvema in tremi navtičnimi miljami od temeljne črte morata biti občutljivost sprejemnika in prekinitveni prag (ACCMIN (2) in min RXLEV (3)) mobilnega terminala, ki se uporablja na plovilu, enaka ali večja od – 70 dBm/200 kHz, v oddaljenosti med tremi in dvanajstimi navtičnimi miljami od temeljne črte pa enaka ali večja od – 75 dBm/200 kHz;
                                                
                                             
                                                   —
                                                
                                                
                                                   za navzgornje povezave sistema MCV se aktivira nestalno oddajanje (4);
                                                
                                             
                                                   —
                                                
                                                
                                                   v bazni postaji na plovilu se časovno prehitevanje (5) nastavi na najmanjšo vrednost.
                                                
                                             
                                 
                     2.   Pogoji za sisteme UMTS v pasovih 1 900/2 100 MHz, ki zagotavljajo storitve MCV v teritorialnih morjih držav članic, da se prepreči njihovo škodljivo motenje kopenskih mobilnih omrežij
               Veljajo naslednji pogoji:
               
                           (a)
                        
                        
                           sistem, ki zagotavlja storitve MCV, se ne uporablja v oddaljenosti manj kot dve navtični milji od temeljne črte, opredeljene v Konvenciji Združenih narodov o pomorskem mednarodnem pravu;
                        
                     
                           (b)
                        
                        
                           Med dvema in dvanajstimi navtičnimi miljami od temeljne črte se uporabljajo samo notranje antene bazne postaje na plovilu;
                        
                     
                           (c)
                        
                        
                           uporabi se lahko le pasovna širina do 5 MHz (dupleks);
                        
                     
                           (d)
                        
                        
                           Omejitve, ki jih je treba upoštevati pri mobilnih terminalih ob njihovi uporabi na plovilih in pri baznih postajah na plovilih:
                           
                                       Parameter
                                    
                                    
                                       Opis
                                    
                                 
                                       Oddajna moč/gostota moči
                                    
                                    
                                       Največja sevana izhodna moč mobilnih terminalov na plovilih, ki oddajajo v pasu 1 900  MHz in jih krmilijo bazne postaje na plovilih, ki oddajajo v pasu 2 100  MHz:
                                       0 dBm/5 MHz.
                                    
                                 
                                       Emisije na krovu
                                    
                                    
                                       Emisije bazne postaje na plovilu morajo biti enake ali nižje od – 102 dBm/5 MHz (skupni pilotni kanal).
                                    
                                 
                                       Pravila o dostopu do kanalov in njihovi zasedenosti
                                    
                                    
                                       Na razdalji med 2 in 12 navtičnimi miljami od temeljne črte je merilo kakovosti (najnižja zahtevana raven prejetih signalov v celici) enako ali večje od:
                                       – 87 dBm/5 MHz.
                                    
                                 
                                       Izbira javnega kopenskega mobilnega omrežja se nastavi na vsakih 10 minut.
                                    
                                 
                                       Parameter časovnega razporeda se glede na doseg celice za distribuirane antenske sisteme nastavi na 600 m.
                                    
                                 
                                       Nadzor radijskih virov in nedejavnosti uporabnika se nastavi na 2 sekundi.
                                    
                                 
                                       Brez uskladitve s kopenskimi omrežji
                                    
                                    
                                       Nosilna osrednja frekvenca MCV ni usklajena z nosilci kopenskega omrežja.
                                    
                                 
                     (3)   Pogoji za sisteme LTE v pasovih 1 800 MHz in 2 600 MHz. ki zagotavljajo storitve MCV v teritorialnih morjih držav članic, da se prepreči njihovo škodljivo motenje kopenskih mobilnih omrežij
               Veljajo naslednji pogoji:
               
                           (a)
                        
                        
                           sistem, ki zagotavlja storitve MCV, se ne uporablja v oddaljenosti manj kot štiri navtične milje od temeljne črte, opredeljene v Konvenciji Združenih narodov o pomorskem mednarodnem pravu;
                        
                     
                           (b)
                        
                        
                           med štirimi in dvanajstimi navtičnimi miljami od temeljne črte se uporabljajo samo notranje antene bazne postaje na plovilu;
                        
                     
                           (c)
                        
                        
                           za frekvenčni pas (1 800 MHz in 2 600 MHz) se lahko uporabi le pasovna širina do 5 MHz (dupleks);
                        
                     
                           (d)
                        
                        
                           omejitve, ki jih je treba upoštevati pri mobilnih terminalih ob njihovi uporabi na plovilih in pri baznih postajah na plovilih:
                           
                                       Parameter
                                    
                                    
                                       Opis
                                    
                                 
                                       Oddajna moč/gostota moči
                                    
                                    
                                       Največja sevana izhodna moč mobilnih terminalov na plovilih, ki jih v pasu 1 800  MHz in 2 600  MHz krmilijo bazne postaje na plovilih:
                                       0 dBm.
                                    
                                 
                                       Emisije na krovu
                                    
                                    
                                       Emisije bazne postaje na plovilu morajo biti enake ali nižje od – 98 dBm/5 MHz (enakovredno – 120 dBm/15 kHz).
                                    
                                 
                                       Pravila o dostopu do kanalov in njihovi zasedenosti
                                    
                                    
                                       Na razdalji med 4 in 12 navtičnimi miljami od temeljne črte je merilo kakovosti (najnižja zahtevana raven prejetih signalov v celici) enako ali večje od – 83 dBm/5 MHz (enakovredno – 105 dBm/15 kHz).
                                    
                                 
                                       Izbira javnega kopenskega mobilnega omrežja se nastavi na vsakih 10 minut.
                                    
                                 
                                       Parameter časovnega razporeda se glede na doseg celice za distribuirane antenske sisteme nastavi na 400 m.
                                    
                                 
                                       Nadzor radijskih virov in nedejavnosti uporabnika se nastavi na 2 sekundi.
                                    
                                 
                                       Brez uskladitve s kopenskimi omrežji
                                    
                                    
                                       Nosilna osrednja frekvenca MCV ni usklajena z nosilci kopenskega omrežja.“
                                    
                                 
                     
         
         
            (1)  Ena navtična milja = 1 852 metrov
         
            (2)  ACCMIN (RX_LEV_ACCESS_MIN); kot je opisano v standardu ETSI TS 144 018.
         
            (3)  RXLEV (RXLEV-FULL-SERVING-CELL); kot je opisano v standardu ETSI TS 148 008.
         
            (4)  Nestalno oddajanje (DTX); kot je opisano v standardu ETSI TS 148 008.
         
            (5)  Časovno prehitevanje; kot je opisano v standardu ETSI TS 144 018.